PST: Kan være psykisk syk
Nylig ba de hemmelige tjenestene om en rettspsykiatrisk undersøkelse av den 23 år gamle norsk-somalieren fra Oslo. Ifølge VGs opplysninger, foreligger det informasjon i straffesaken som tyder på at den terrorsiktede 23-åringens psykiske helse var i noe ubalanse allerede før han dro til Syria i oktober 2014. Den 23 år gamle norsk-somalieren har i politiavhør erkjent straffskyld etter terrorsiktelsen, for deltakelse og støtte til terrororganisasjonen den islamske staten (IS).I tillegg har han forklart at han sluttet seg til IS og tjenestegjorde med våpen i Syria og Irak. Han har også gitt uttrykk for at han ønsker å leve under islamsk styresett. PST ønsker ikke å kommentere saken. 23-åringen ble pågrepet av de hemmelige tjenestene da han returnerte til Norge i juli i fjor. Han hadde da vært i det borgerkrigsherjede landet i vel ni måneder. PST har i flere fengslingsmøter i Oslo tingrett forklart at straffesaken ville bli påtaleavgjort før jul i fjor – og at en hovedforhandling kunne avholdes i løpet av første halvår i år. Les VG-spesial: De vervet seg til ISNå må rettsforhandlingene utsettes i påvente av de rettspsykiatriske undersøkelsene. Dette er første gang en straffeforfulgt Syria-farer gjennomfører en slik undersøkelse. Utfallet av disse undersøkelsene kan også påvirke rettssaken ved at den 23 år gamle norsk-somalieren vil kunne dømmes til tvungen psykisk helsevern istedenfor ordinær fengselsstraff. 23-åringen har vært varetektsfengslet siden pågripelsen i fjor sommer, og det er ventet at han holdes i varetekt frem til rettssaken, trolig til høsten. Den terrorsiktede norsk-somalierens forsvarer, advokat Trygve Staff, har ikke besvart VGs henvendelser.
Den terrorsiktede norsk-somalieren (23) er den eneste Syria-fareren fra Norge som har erkjent straffskyld. Nå mener Politiets sikkerhetstjeneste (PST) at 23-åringen kan være psykisk syk.